Aija (filma)

"Aija" ir 1987. gadā Latvijas PSR uzņemta divsēriju televīzijas spēlfilma. Filmas režisors ir Varis Brasla un tā uzņemta Rīgas Kinostudijā pēc Jāņa Jaunsudrabiņa triloģijas "Aija" motīviem.

Sižets 

20. gadsimta sākums Latvijas laukos. Bijušais kalps Jānis Balodis no Rīgas atgriežas "Raģu" mājās, kur atkal sastop Aiju, ko mīl kopš bērnības. Pēc vīra nāves Aija ar bērniem dzīvo viena. Jāņa mīlestība atmostas un viņš salaulājas ar Aiju, cerot uz laimīgu kopdzīvi.

Lomās 
 Zane Jančevska — Aija
 Juris Žagars — Jānis Balodis
 Dita Krenberga — Ieva
 Antra Liedskalniņa — Balodiene, Jāņa māte
 Valdemārs Zandbergs — vecais Balodis, Jāņa tēvs
 Velta Līne — Radu saimniece
 Eduards Pāvuls — Radu saimnieks
 Dace Everss — Pakalniete
 Pauls Butkēvičs — Pakalns
 Gunda Ozola — Olga
 Vizma Kalme — Zizumiete
 Juris Kaminskis — Zizums
 Andris Bērziņš — Aizupju Juris

'''Epizodēs:
Madara Dišlere, Laura Dišlere, Rita Dreimane (Aijas meitas), Dāvis Buls, Miks Buls (Pakalnu bērni), Armands Reinfelds, Uldis Vazdiks, Gunārs Dālmanis u.c.

 Apbalvojumi 
 1987 - "Lielais Kristaps" - labākā aktrise - Zane Jančevska.

 Interesanti fakti 
 Pirmā kinoloma Ditai Krenbergai - flautistei, kinorežisora Imanta Krenberga meitai.
 Divas Aijas meitas tēlo kinostudijas darbinieces meitas - māsas Madara (arī Ida'' "Emīla nedarbos") un Laura Dišleres, bet Pakalnu dēlēni ir filmas fotogrāfa Jāņa Bula bērni - Dāvis un Miks.

Ārējās saites 

 Nacionālā kino centra portāls "Latvijas filmas"

Video 
 
 

1987. gada Latvijas PSR filmas
Rīgas Kinostudijas filmas
Filmas latviešu valodā